นายกรัฐมนตรี ลงพื้นที่ จ.นครศรีธรรมราช  รับฟังปัญหาและแนวทางพัฒนาการท่องเที่ยว พร้อมติดตามการแก้ไขปัญหาอุทกภัย ในวันที่ 20 กุมภาพันธ์ 2566
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีกำหนดเดินทางลงพื้นที่เพื่อรับฟังปัญหาและแนวทางการพัฒนาการท่องเที่ยวรวมทั้ง การแก้ไขปัญหาอุทกภัย ในพื้นที่ จ.นครศรีธรรมราช โดยเฉพาะอย่างยิ่งอำเภอสิชล มีสภาพเป็นพื้นที่ราบเชิงเขา ด้านตะวันตกเป็นภูเขาด้านตะวันออกเป็นทะเลอ่าวไทย เมื่อมีฝนตกหนักจะมีน้ำไหลบ่าที่เร็วและแรงส่งผลกระทบต่อการเดินทางสัญจร และ ขนส่งสินค้าทางการเกษตรประชาชนในพื้นที่จึงเตรียมเสนอ ข้อมูลและขอรับการสนับสนุนจากนายกรัฐมนตรี ได้พิจารณาแก้ไขปัญหา ด้วยแผนการบริหารจัดการน้ำทั้งระบบเพื่อบรรเทาความเสียหายในชีวิตและทรัพย์สินของประชาชชนในพื้นที่รวมทั้งการเพิ่มขีดความสามารถของแหล่งกักเก็บน้ำเพื่อแก้ไขปัญหาอย่างเป็นระบบ ครบวงจรซึ่งจะเป็นส่วนสำคัญในการเพิ่มขีดความสามารถรองรับการท่องเที่ยวที่ขยายตัวผ่านอำเภอเกาะสมุย จังหวัดสุราษฎร์ธานี ตามแนวคิดโครงการสะพานสมุย-ขนอม